આ પરીક્ષામાં જૂનાગઢ જિલ્લાનું ખોરાસા કેન્દ્ર ૯૬.૯૩ ટકા સાથે મોખરે છે જ્યારે દાહોદ જિલ્લાનું સુખસર કેન્દ્ર ૫.૯૩ ટકા સાથે સૌથી છેલ્લે છે. આ વર્ષે કુલ ૭૯૦૨૪૦ ઉમેદવારોએ પરીક્ષા આપી હતી. જેમાંથી ૫૩૩૪૧૪ વિદ્યાર્થીઓ પાસ થયા છે. જ્યારે, ગત વર્ષે નાપાસ થયેલા જે વિદ્યાર્થીઓએ આ વખતે ફરી પરીક્ષા આપી હતી તેમાંથી માત્ર 14.18 ટકા સ્ટૂડન્ટ્સ પાસ થયા છે. ગણિતમાં આ વખતે ૬૮.૨૬ ટકા વિદ્યાર્થીઓજ પાસ થયા છે. આ ઉપરાંત, અંગ્રેજીનું પરિણામ પણ ઓછું રહ્યું છે. અંગ્રેજીમાં આ વખતે ૭૧.૨૧ ટકા વિદ્યાર્થીઓ પાસ થયા છે. અંગ્રેજી પછી સૌથી ઓછું પરિણામ સાયન્સ અને ટેક્નોલોજીનું આવ્યું છે. આ વિષયમાં ૭૧.૪૨ ટકા વિદ્યાર્થીઓ પાસ થયા છે.